open-index/open-wikipedia-markdown huggingface dataset:
মার্টিন রাইল

**স্যার মার্টিন রাইল** (২৭শে সেপ্টেম্বর, ১৯১৮ - ১৪ই অক্টোবর, ১৯৮৪) একজন ব্রিটিশ রেডিও জ্যোতির্বিজ্ঞানী যিনি আধুনিক দূরবীক্ষণ যন্ত্র ব্যবস্থার বৈপ্লবিক উন্নয়ন ঘটিয়েছিলেন। তার এই উন্নত উদ্ভাবনের নাম অ্যাপার্চার সংশ্লেষণ। এই ব্যবস্থা ব্যবহার করে তিনি দুর্বল রেডিও উৎস থেকে প্রাপ্ত সংকেত নির্ভুলতার সাথে সনাক্ত করেন এবং এর চিত্র গ্রহণ করেন। রাইল এবং অ্যান্টনি হিউইশ যৌথভাবে রেডিও জ্যোতির্বিজ্ঞান বিষয়ক গবেষণা জন্য ১৯৭৪ সালে পদার্থবিজ্ঞানে নোবেল পুরস্কার লাভ করেন।

## জীবনী

## গবেষণাকর্ম

## পুরস্কার ও সম্মাননা
* হিউস পদক (১৯৫৪)
* রয়েল অ্যাস্ট্রোনমিক্যাল সোসাইটির স্বর্ণ পদক (১৯৬৪)
* হেনরি ড্র্যাপার পদক (১৯৬৫)
* রয়েল পদক (১৯৭৩)
* ব্রুস পদক (১৯৭৪)
* পদার্থবিজ্ঞানে নোবেল পুরস্কার (১৯৭৪)
**তার নামে নামাঙ্কিত**
* রাইল দূরবীক্ষণ যন্ত্র - মুলার্ড রেডিও জ্যোতির্বিজ্ঞান মানমন্দির

## আরও দেখুন
* জ্যোতির্বিজ্ঞানের গ্রিশাম অধ্যাপক
* জোসেলিন বেল বার্নেল

## তথ্যসূত্র

## বহিঃসংযোগ
* About Sir Martin Ryle
* Press release about Martin Ryle's Nobel Prize. 

বিষয়শ্রেণী:১৯১৮-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ জ্যোতির্বিজ্ঞানী
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:ব্রাইটনের ব্যক্তি
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:ইংরেজ পদার্থবিজ্ঞানী
বিষয়শ্রেণী:নাইটস ব্যাচেলর
বিষয়শ্রেণী:রয়েল পদক বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:বেতার জ্যোতির্বিজ্ঞানী
ইংরেজ জাতি

**ইংরেজ** হল একটি জাতি গোষ্ঠীর নাম যারা ইংল্যান্ডে বাস করে। ইংরেজরা ইংরেজি ভাষায় কথা বলে। প্রাক-মধ্যযুগে ইংরেজ জাতির উত্তরণ হয়। তখন পুরাতন ইংরেজিতে তাদেরকে *Angelcynn* হিসাবে বলা হয়েছে যার অর্থ ‘ এ্যাঙ্গেলদের পরিবার’। শব্দটি এসেছে একটি প্রাচীন জার্মান এ্যাঙ্গেল জাতির নাম থেকে যারা ৫ম শতকে জার্মানি থেকে ইংল্যান্ডে অভিবাসন নিয়েছিল। ইংল্যান্ড যুক্তরাজ্যের একটি দেশ।

ঐতিহাসিকভাবে, ইংরেজরা বেশ কয়েকটি জাতির উত্তরসূরীর- ব্রিটন এবং কিছু জার্মান উপজাতি যারা রোমানরা চলে যাওয়ার পর ব্রিটেনে বসবাস শুরু করে। যাদের মধ্যে উল্লেখযোগ্য ছিল, এ্যাঙ্গেল, স্যাক্সন, জুট এবং ফ্রিসিয়ান। সম্মিলিতভাবে যাদেরকে এ্যাংলো-স্যাক্সন বলা হয়। প্রথমে এই এ্যাংলো-স্যাক্সন জাতি ও পরে নরম্যান, ডেন ও অন্যান্যরা মিলে ইংল্যান্ড (প্রাচীন ইংরেজিতে ইংলাল্যান্ড) প্রতিষ্ঠা করে।

ইউনিয়ন এ্যাক্ট ১৭০৭ অনুসারে, ব্রিটিশ রাজত্ব গ্রেট ব্রিটেন কর্তৃক অধিকৃত হয়। কালক্রমে ইংরেজ সংস্কৃতি গ্রেট ব্রিটেনের সাংস্কৃতির সাথে একিভূত হয়ে যায়। বর্তমানে অনেক ইংরেজের পূর্বপুরুষ গ্রেট ব্রিটেনের অন্য অঞ্চল থেকে এসেছে। আবার অনেকে এসেছে ইউরোপের অন্যান্য দেশ বা কমনওয়েলথ ভূক্ত দেশ থেকে। ইংরেজরা পৃথিবীতে ইংরেজি ভাষা, ওয়েস্ট মিনিস্টার পদ্ধতি, সাধারণ আইন বিভিন্ন জনপ্রিয় খেলা যেমন ক্রিকেট, ফুটবল, রাগবি লীগ, ইউনিয়ন রাগবি ইত্যাদি প্রচলন করে। এছাড়াও ব্রিটিশ ঔপনিবেশিক শাসনামলে অনেক ইংরেজ সংস্কৃতি পৃথিবীর বিভিন্ন স্থানে ছড়িয়ে পড়েছিল।

## তথ্যসূত্র


বিষয়শ্রেণী:ইংল্যান্ড
বিষয়শ্রেণী:জাতীয়তাসূচক নাম
বিষয়শ্রেণী:যুক্তরাজ্যের জাতিগোষ্ঠী
সঙ্গীতধর্মী চলচ্চিত্র

থাম্ব|নেকেড ছবির পোস্টার যা একটি '''সঙ্গীতধর্মী চলচ্চিত্র'''
**সঙ্গীতধর্মী চলচ্চিত্র** চলচ্চিত্রের একটি ধরন যাতে চরিত্রগুলো কিছু গান গাওয়ার মাধ্যমে বর্ণনামূলক কাহিনীতে সংযুক্ত হয়। সঙ্গীতগুলো ব্যবহার করার মূল কারণ হয়ে থাকে কাহিনীকে উচ্চতর পর্যায়ে নিয়ে যাওয়া বা চিত্রের মধ্যকার চরিত্রগুলোকে সুসংহতরূপে গঠন করা। এই ধরনের মধ্যে আরেকটি উপ-ধরন আছে যার নাম সঙ্গীতধর্মী কমেডি। এতে সঙ্গীত, নৃত্য এবং সাধারণ গল্পকাহিনীর সাথে রঙ্গরস যুক্ত করা হয়। সঙ্গীতধর্মী চলচ্চিত্র হচ্ছে মূলত মঞ্চ সঙ্গীতের চলচ্চিত্ররূপ। চলচ্চিত্র এবং মঞ্চ সঙ্গীতের মধ্যে প্রধান পার্থক্য হচ্ছে চলচ্চিত্রে বিভিন্ন রকমের পটভূমি চিত্র উপস্থাপন করা হয় যা মঞ্চে উপস্থাপন করা আবাস্তব। তবুও সঙ্গীতধর্মী চলচ্চিত্রের মধ্যে মঞ্চ সঙ্গীতের কিছু উপাদান সক্রিয়ভাবে উপস্থিত থাকে। যেমন ,এ ধরনের চলচ্চিত্রে চরিত্রগুলো মাঝে মাঝেই সরাসরি ক্যামেরার দিকে তাকিয়ে কথা বলে, যেন তার সামনে কোন দর্শক আছে যাকে সে অভিনয় করে দেখাচ্ছে। এক্ষেত্রে চলচ্চিত্রের দর্শকও মঞের দর্শকের মত সরাসরি দর্শনের ভূমিকা পালন করে।

## সঙ্গীতধর্মী চলচ্চিত্রের তালিকা
* হীরক রাজার দেশে

বিষয়শ্রেণী:চলচ্চিত্রের ধরন
বিষয়শ্রেণী:সঙ্গীতধর্মী চলচ্চিত্র
অলৌকিক কল্পকাহিনী

থাম্ব|350px|দ্য ভায়োলেট ফেয়ারি বুক (১৯০৬)

**অলীক কল্পকাহিনী** বা **ফ্যান্টাসি** কল্পকাহিনীর একটি শাখা বা শ্রেণী যা সম্পূর্ণভাবে কাল্পনিক কোনও জগতে ঘটে এবং এতে সাধারণত বাস্তবের সাথে মিল আছে এমন কোনও স্থান, ঘটনা বা লোকজনের উল্লেখ পাওয়া যায়না। অধিকাংশ অলীক কল্পকাহিনীতেই মূল আখ্যান, বিষয় বা সংস্থাপন হিসেবে জাদু বা অতিপ্রাকৃত উপাদান ব্যবহৃত হয়। এসবের জগতে অনেক কাল্পনিক প্রাণীও দেখা যায়। বিজ্ঞান বা ভৌতিক বিষয়গুলি এড়িয়ে যাবার কারণে একে সাধারণত কল্পবিজ্ঞান ও ভৌতিক সাহিত্য থেকে আলাদা করে দেখা হয়। তবে উপর্যুক্ত তিনটিই কল্পসাহিত্যের উপবর্গ হওয়ায় এদের মধ্যে মিলও প্রচুর।

জনপ্রিয় সংস্কৃতিতে অলীক কল্পকাহিনী ধারাটি প্রধানত মধ্যযুগীয় রূপবিশিষ্ট। অবশ্য ব্যাপক অর্থে, আগেকার দিনের পৌরাণিক কাহিনী ও কিংবদন্তির বহু লেখক, শিল্পী, চলচ্চিত্রনির্মাতা এবং সঙ্গীতশিল্পী থেকে শুরু করে এসময়ের অনেক জনপ্রিয় সৃষ্টিকর্মও অলীক কল্পকাহিনীর অন্তর্ভুক্ত।

অলীক কল্পকাহিনী নিয়ে বিভিন্ন ক্ষেত্রে গবেষণা করা হয়, যেমন ইংরেজি ও অন্যান্য ভাষা, সাংস্কৃতিক গবেষণা, তুলনামূলক সাহিত্য, ইতিহাস এবং মধ্যযুগীয় গবেষণা। এই ধারায় কাজ হয়েছে জ্বাটান টোডোরোভের কাঠামোগত "লিমিনাল স্পেস" তত্ত্ব থেকে মধ্যযুগতত্ত্ব এবং জনপ্রিয় সংস্কৃতির মধ্য সম্পর্ক বিবিধ বিস্তৃত ক্ষেত্রে।

## ইতিহাস
যদিও আধুনিককালের অলীক কল্পকাহিনী দুই শতাব্দীরও কম পুরনো, কিন্তু এর পূর্ববর্তী ধারার রয়েছে একটি বৃহৎ এবং ভিন্ন ইতিহাস। ধ্রুপদী পৌরাণীক কাহিনীগুলি অলীক কল্পকাহিনীতে পরিপূর্ণ এবং এদের মধ্যে সবচেয়ে বেশি পরিচিত (এবং সম্ভবত বর্তমান যুগের রূপকথার সঙ্গে অধিক মিল রয়েছে) হোমারের কাজগুলো। তার রচিত *[[ওডিসি]]* অলীক কল্পকাহিনীর সংজ্ঞাকে সমর্থন করে। প্লেটোর দর্শন অলীক কল্পকাহিনীতে ব্যাপক প্রভাব ফেলেছে। মধ্যযুগের উল্লেখযোগ্য অলীক কল্পকাহিনীগুলোর মধ্যে ছিল আরব্য রজনী। উইলিয়াম মরিস এবং জে. আর. আর. টলকিনের মতে মধ্য যুগের ইউরোপীয় সাগাগুলো পরবর্তী সময়ের অলীক কল্পকাহিনীতে ব্যাপক প্রভাব ফেলেছে।
 
ইংরেজি ভাষার সাহিত্যে ভিক্টোরীয় যুগে অলীক কল্পকাহিনীর নতুন ধারার সূচনা হয়; এ ব্যাপারে মেরি শেলি, উইলিয়াম মরিস এবং জর্জ ম্যাকডোনাল্ডের কাজ উল্লেখ্য।

## তথ্যসূত্র

## বহিঃসংযোগ
* Science Fiction and Fantasy Writers of America website: SWFA.org
* SFFWorld - Interviews, reviews and forums
* Most Honored Fantasy Books at the Book Award Annals
* Realms of Fantasy Website: General Fantasy Content and Forums for Fantasy Enthusiasts and Writers
* Fantasy Fan: Fantasy Portal with news, stories, reviews, trivias and forum.
* Another Book Fantasy Books with Reviews Information about fantasy books based on user comments.
* The SF Page at Project Gutenberg of Australia


বিষয়শ্রেণী:রূপকথা
বিষয়শ্রেণী:ধারা অনুযায়ী সাহিত্য
বিষয়শ্রেণী:কল্পকাহিনী
বিষয়শ্রেণী:দূরকল্পকাহিনী
সিমি গারেওয়াল

**সিমি গারেওয়াল** (জন্ম: ১৭ অক্টোবর ১৯৪০) একজন ভারতীয় চলচ্চিত্র অভিনেত্রী। ভারতের একটি গারেওয়াল পরিবারে তার জন্ম। তার বাবা ছিলেন ব্রিটিশ ভারতীয় সেনাবাহিনীর একজন কর্মকর্তা। সে সূত্রে ইংল্যান্ডে অনেকদিন থেকেছেন। ইংরেজি ভাষায় কথা বলার ক্ষেত্রে বিশেষ দক্ষ হওয়ার কারণে তিনি ১৯৬২ সালে হিন্দি চলচ্চিত্র অভিনেতা ফিরোজ খানের বিপরীতে 'টারজান গোস টু ইন্ডিয়া' নামক ইংরেজি চলচ্চিত্রে অভিনয় করার সুযোগ পান। বাংলা চলচ্চিত্রের প্রখ্যাত পরিচালক সত্যজিৎ রায় তার 'অরণ্যের দিনরাত্রি' চলচ্চিত্রে সিমিকে দিয়ে এক আদিবাসী মেয়ের চরিত্রে অভিনয় করিয়েছিলেন।

## পূর্ব জীবন
সিমি ১৯৪৪ সালের ১৭ অক্টোবর পাঞ্জাবের লুধিয়ানায় একটি গারেওয়াল জাট-শিখ পরিবারে জন্মগ্রহণ করেন। তার বাবার নাম ছিলো জে এস গারেওয়াল যিনি সেনাবাহিনীর একজন ব্রিগেডিয়ার ছিলেন। সিমি'র মাতার নাম ছিলো দর্শী যিনি হিন্দি চলচ্চিত্র পরিচালক যশ চোপড়ার স্ত্রী পামেলার পিতা মোহিন্দার সিংয়ের বোন ছিলেন। সিমি ইংল্যান্ডে বড় হন, এবং ওখানে তার বোন অমৃতার সঙ্গে নিউল্যান্ড হাউজ স্কুলে পড়েন।

## কর্মজীবন
[thumb|left|১৯৭০ সালের চলচ্চিত্র '[মেরা নাম জোকার'-এ সিমি]]
উঠতি বয়সে সিমি ইংল্যান্ড থেকে ভারতে চলে আসেন। তিনি টারজান গোস টু ইন্ডিয়া নামের একটি চলচ্চিত্রে কামারা চরিত্রে অভিনয় করার সুযোগ পেয়ে যান যেটি ১৯৬২ সালে মুক্তি পায়, চলচ্চিত্রটিতে ফিরোজ খান ছিলেন। তার ভালো অভিনয়ের কারণে তিনি আরো অনেক চলচ্চিত্রে কাজ করার প্রস্তাব পেয়ে যান। ষাট এবং সত্তরের দশকে তিনি মেহবুব খানের 'সন অব ইন্ডিয়া' (১৯৬২), রাজ খোসলার 'দো বাদান' (১৯৬৬), রাজ কাপুরের 'মেরা নাম জোকার' (১৯৭০), সত্যজিৎ রায়ের 'অরণ্যের দিনরাত্রি' (১৯৭০), মৃণাল সেনের 'পদাতিক' (১৯৭৩) চলচ্চিত্রে অভিনয় করে প্রশংসা কুড়ান।

১৯৭৩ সালে তার শশী কাপুরের সঙ্গে অভিনীত 'সিদ্ধার্থ' চলচ্চিত্র মুক্তি পায়, যেটিতে তিনি তার 'কমলা' নামক চরিত্রের জন্য নগ্ন হয়েছিলেন, ভারতের কেন্দ্রীয় চলচ্চিত্র অনুমোদন পর্ষদ নগ্ন দৃশ্য কেটে দিয়ে চলচ্চিত্রটিকে মুক্তি দিয়েছিলো। তার দুলাভাই যশ চোপড়া তাকে অমিতাভ বচ্চন, রাখী, শশী কাপুর, ঋষি কাপুর, ওয়াহিদা রেহমান এবং নীতু সিং অভিনীত চলচ্চিত্র 'কাভি কাভি' (১৯৭৬ সালে মুক্তিপ্রাপ্ত) তে শোভা কাপুর নামে একটি ছোটো চরিত্রে নেন, তার মামাতো বোন পামেলা ওটির গল্পও লিখেছিলেন, এছাড়া ঐ বছরই 'চলতে চলতে' নামের তার অভিনীত আরেকটি চলচ্চিত্র মুক্তি পায় যেটিতে তিনি এক প্রেমিক হারানো মানসিক রোগী গীতার চরিত্রে অভিনয় করেন।

## প্রেম এবং যৌনতা
১৭ বছর বয়সে সিমি প্রথম এক ছেলের সাথে দৈহিক মিলন করেন এরপর বহু পুরুষের সঙ্গে তার প্রেম এবং যৌন-সম্পর্ক হয়েছে। আশির দশকের শুরু দিকে তিনি সালমান তাসীর নামের এক পাকিস্তানি শিল্পপতির ছেলের সাথে প্রেম এবং যৌন-সম্পর্ক গড়ে তোলেন।

১৯৭০ সালে সিমি রবি মোহন নামের এক ব্যবসায়ী প্রেম করে বিয়ে করেন, কিন্তু তা অল্প দিনের মধ্যেই ভেঙে যায়।

## তথ্যসূত্র

## বহিঃসংযোগ
* সিমি গারেওয়াল: দ্য আইকন অব স্টাইল
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় শিখ
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:লুধিয়ানার অভিনেত্রী
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৪৭-এ জন্ম
বিষয়শ্রেণী:দিল্লির অভিনেত্রী
বিষয়শ্রেণী:লুধিয়ানার ব্যক্তি
মুন্সি প্রেমচাঁদ

**মুন্সি প্রেমচাঁদ** (৩১ জুলাই ১৮৮০ - ৮ অক্টোবর ১৯৩৬) আধুনিক হিন্দি এবং উর্দু ভাষার অন্যতম সফল লেখক। তিনি ছিলেন উপমহাদেশের অন্যতম স্বনামধন্য সাহিত্যিক এবং বিংশ শতাব্দীর ভারতীয় লেখকদের মধ্যে অন্যতম অগ্রগামী লেখক।

বিষয়শ্রেণী:হিন্দি লেখক
বিষয়শ্রেণী:ভারতীয় লেখক

## জন্ম ও শিক্ষাজীবন
আধুনিক হিন্দি ভাষা ও উর্দু ভাষার অন্যতম সফল লেখক প্রেমচাঁদ ভারতের উত্তর প্রদেশে ১৮৮০ সালের  ৩১ জুলাই জন্মগ্রহণ করেন। ৮ অক্টোবর, ১৯৩৬ ভারতের বারাণসীতে তাঁর মৃত্যু হয়। মুন্সি প্রেমচাঁদ উর্দু ও হিন্দি সাহিত্যের স্বনামধন্য কথাশিল্পী। তার আসল নাম ধনপত রায়। তবে মুন্সি প্রেমচাঁদ নামেই তিনি পরিচিত। তাকে জীবনবাদী সাহিত্যিক বলা হয়। হিন্দি সাহিত্যে ‘উপন্যাস-সম্রাট’ হিসেবে খ্যাত প্রেমচাঁদকে আধুনিক হিন্দি সাহিত্যের জনক বলেও অভিহিত করা হয়। বাংলা সাহিত্যের বঙ্কিমচন্দ্র চট্টোপাধ্যায়ের সাথে তুলনা করে তাঁকে 'হিন্দি সাহিত্যের বঙ্কিম' বলা হয়। ১৯১০ সালে 'বড়ে ঘরকী বেটি' প্রকাশিত হলে উর্দু সাহিত্যে তিনি স্থায়ী আসন লাভ করেন। তার সর্বশ্রেষ্ঠ উপন্যাস গোদান । তার প্রায় যাবতীয় সাহিত্যকর্ম বাংলা ভাষায় অনূদিত ও বহুল পঠিত।

## কর্মজীবন

## উল্লেখযোগ্য রচনা
তাঁর রচিত উল্লেখযোগ্য রচনা গুলো হল প্রেম পঁচিশি, প্রেম বত্তিশি, খাক পরোয়ানা, খোয়াব ও খেয়াল, ফেরদৌসে খেয়াল, প্রেম চল্লিশি, আখেরি তোফাহ, যাদরাহ, নির্মলা ইত্যাদি।

উপন্যাস: 

*বরদান

*প্রতিজ্ঞা

*সেবাসদন

*প্রেমাশ্রম

*নির্মলা

*রঙ্গভূমি

নাটক:

*সংগ্রাম

*কার্বলা

*প্রেম কী বেদী
*কফন( ছোটোগল্প)

## তথ্যসূত্র

## বহিঃসংযোগ

* Collection of Munshi Premchand's stories and novels
* Another brief biography
* Website in making about works of Premchand 
* Translations of two stories by Premchand
* Complete collection of his literature and some of it available for reading online  ।|

বিষয়শ্রেণী:১৮৮০-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:ভারতীয় সাহিত্যিক
বিষয়শ্রেণী:হিন্দি ভাষার লেখক
বিষয়শ্রেণী:উর্দু ভাষার লেখক
বিষয়শ্রেণী:হিন্দু লেখক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:১৯শ শতাব্দীর ভারতীয় ছোটগল্পকার
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:১৯শ শতাব্দীর ছদ্মনামধারী লেখক
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ভারতের উর্দু লেখক
ডব্লিউ অ্যান্ড্রু রবিনসন

**ডব্লিউ অ্যান্ড্রু রবিনসন** (জন্ম: ১৯৫৭) একজন ব্রিটিশ লেখক এবং প্রাক্তন সংবাদপত্র সম্পাদক।

## নির্বাচিত রচনাবলী
* *The Coasts of India*
* *Maharaja: The Spectaular Heritage of Princely India*
* *Satyajit Ray: The Inner Eye*
* *The Art of Rabindranath Tagore*
* *The Shape of the World*
* *Earth Shock: Hurricanes, Volcanoes, Earthquakes, Tornadoes & Other Forces of Nature*
* *Rabindranath Tagore: The Myriad-minded Man*
* *Rabindranath Tagore: An Anthology*
* *Selected Letters of Rabindranath Tagore*
* *The Story of Writing: Alphabets, Hieroglyphs and Pictograms*
* *The Man Who Deciphered Linear B: The Story of Michael Ventris*
* *Lost Languages: The Enigma of the World's Great Undeciphered Scripts*
* *Satyajit Ray, The Inner Eye: The Biography of a Master Film-Maker*
* *Satyajit Ray: A Vision of Cinema*
* *Einstein: A Hundred Years of Relativity*
* *The Last Man Who Knew Everything: Thomas Young, The Anonymous Polymath Who Proved Newton Wrong, Explained How We See, Cured the Sick, and Deciphered the Rosetta Stone, Among Other Feats of Genius*

## বহিঃসংযোগ
* Andrew Robinson website
* Alibris list of books

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ সাংবাদিক
বিষয়শ্রেণী:ব্রিটিশ সংবাদপত্র সম্পাদক
বিষয়শ্রেণী:ব্রিটিশ লেখক
বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি
বিষয়শ্রেণী:ব্রিটিশ জীবনীকার
বিষয়শ্রেণী:ব্রিটিশ অ-কল্পকাহিনী লেখক
বিষয়শ্রেণী:লন্ডনের লেখক
বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:ব্রিটিশ পুরুষ সাংবাদিক
বিষয়শ্রেণী:ব্রিটিশ সংবাদপত্রের সম্পাদক
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
লক্ষীনারায়ণের পুকুর

**লক্ষীনারায়ণের পুকুর** বাংলাদেশের মাগুরার মহম্মদপুর উপজেলায় অবস্থিত সপ্তদশ শতাব্দীর একটি প্রাচীন পুকুর। যা মহম্মদপুরে রাজা সীতারাম রায়ের আমলের অন্যতম কীর্তি বলে মনে করা হয়।

## পুকুরের বিশেষত্ব
আকারের মাঝারি রকমের পুকুরটি উত্তর-দক্ষিণে লম্বা। পুকুরের চারদিকের পাড় একেবারে উপর থেকে পানির গভীরে তলা পর্যন্ত সান বাধানো মানে পাকা করা। এমন কি পুকুরের তলদেশও পাকা। পুকুরের তলদেশে সাত-আটটি কুয়ো দিয়ে পানি উঠে পুকুরটি জলে পূর্ণ থাকে। বাংলাদেশের যশোরের চাঁচড়ার রাজবাড়ি এলাকায় *দুধ সাগর* নামে আরও একটি পুকুরে এমন ইটের গাথুনি দিয়ে পাড় বাধাঁনো পুকুরের সন্ধান পাওয়া গেছে, তবে সেটি এ পুকুরের চেয়ে আকারে ছোট।  লক্ষীনারায়ণের পুকুরের সাথে এর মূল পার্থক্য হচ্ছে লক্ষীনারায়ণের পুকুরের পাড়ের প্রাচীর দুই ধাপে নির্মিত। যা এখনো শনাক্ত করা যায়। এ দুই ধাপের উপর এবং নিচ তলাতে ছিল অনেক কুলুঙ্গি। কুলুঙ্গিগুলো পরস্পর থেকে কয়েক হাত দূরে দূরে রয়েছে। রাজা সীতারামের আমলে এই কুলুঙ্গি গুলোতে প্রদীপ জ্বালানো হতো। আর গোটা পুকুরের জলে প্রতিবিম্ব তৈরি হয়ে এক নৈশর্গিক দৃশ্যের অবতারণা হত।

পুকুরের দুই দিকে দুইটি ইমারত ছিল যা এখন নিশ্চিহ্ন প্রায়। এর একটি হল, আট কোণাকার শিবমন্দির। অষ্টাদশ শতকের গোড়ার দিকে এই ইমারত নির্মিত বলে মনে করা হয়। যা দোতলা এবং এর ছাঁদ সমতল। পুকুরের অন্য পাড়ে রয়েছে একটি প্রাসাদের ধ্বংসাবশেষ যা সীতারামের প্রাসাদ বলে পরিচিত।

## সীতারাম রায়
সীতারাম রায় ছিলেন সপ্তদশ-অষ্টাদশ শতকের স্বাধীন রাজা। মাগুরার মোহাম্মদপুরে ছিল তার রাজধানী। যা ছিল পরিখা ঘেরা। সেই পরিখা স্থানীয়দের কাছে *গড়* নামে পরিচিত। সীতারাম রায়ের পিতা ছিলেন মুঘল আমলে মুর্শিদাবাদের নবাবের একজন পদস্থ কর্মচারী। সীতারাম মুর্শিদাবাদের নবাবের কাছ থেকে *জমিদার* ও পরে *রাজা* উপাধি লাভ করেন। সময়ের সাথে প্রতিপত্তি লাভের সাথে সাথে প্রবল ক্ষমতাধর হয়ে উঠলে নবাবকে রাজস্ব দেওয়া বন্ধ করে দেন।

নবাব মুর্শিদকুলি খান এতে রুষ্ট হন এবং ফৌজদার আবু তোরাবের নেতৃত্বে এক সেনাদল প্রেরণ করেন। সীতারামের বাহিনীর সাথে নবাব বাহিনীর যুদ্ধে বাংলার নবাবের বাহিনী হেরে যায় এওবং সেনানায়ক আবু তোরাব নিহত হন। ১৭১৪ খ্রিষ্টাব্দে বখ্‌শ আলী খাঁর নেতৃত্বে নবাবের এক শক্তিশালী বাহিনী আবারও যুদ্ধে প্রেরণ করলে সীতারাম রায় পরাজিত, বন্ধী এবং নিহত হন। এবং সীতারাম প্রতিষ্ঠিত স্বাধীন রাজ্যের সমাপ্তি ঘটে।

## তথ্যসূত্র


বিষয়শ্রেণী:বাংলাদেশের পুরাকীর্তি
বিষয়শ্রেণী:বাংলাদেশের জলাশয়
বিষয়শ্রেণী:রাজা সীতারাম রায়
সঞ্জীব কুমার

**সঞ্জীব কুমার** (জন্ম: হরিহর জেঠালাল জরিওয়ালা; ৯ জুলাই, ১৯৩৮ - ৬ নভেম্বর, ১৯৮৫) একজন বিখ্যাত ভারতীয় চলচ্চিত্র অভিনেতা ছিলেন। তার প্রথম ছবি "হম হিন্দুস্তানি" (১৯৬০)। তিনি "দস্তক" (১৯৭১) এবং "কোশীশ" (১৯৭৩) চলচ্চিত্রে অভিনয়ের জন্য শ্রেষ্ঠ অভিনেতার দুটি জাতীয় চলচ্চিত্র পুরস্কারসহ বেশ কয়েকটি প্রধান পুরস্কার পান। তিনি প্রণয়ধর্মী থেকে রোমাঞ্চকর পর্যন্ত ঘরানার চলচ্চিত্রে অভিনয় করেছিলেন।  তামিল চলচ্চিত্রের পুনর্নির্মাণের সাথে সাথে "খিলোনা" (১৯৭০ ছবি), "ইয়েহি হ্যায় জিন্দগি", "নয়া দিন নয়ী রাত", "দেবতা" (১৯৭৮-এর চলচ্চিত্র), "ইতনি সি বাত" এবং "অর্জুন পণ্ডিত" (১৯৭৬-এর চলচ্চিত্র), "শোলে" ও "ত্রিশুল" এর মতো চলচ্চিত্রে তিনি অভিনয় করেন। "রাম তেরে কিতনে নাম" তার প্রতিভা প্রকাশ করে। তিনি সাসপেন্স-থ্রিলার চলচ্চিত্র যেমন "কত্ল", "শিকার", "উলঝন" এবং "তৃষ্ণা" ও করেছিলেন। তিনি "মনচলি",  পতি পত্নী অউর ভো (১৯৭৮-এর চলচ্চিত্র), "অঙ্গুর", "বিবি ও বিবি", "হিরো" প্রভৃতি চলচ্চিত্রে কৌতুকের অভিনয়ও করেছেন। তিনি তার চরিত্রগুলির অসীমতা এবং প্রকৃত চিত্রকল্পের জন্য ভালভাবে কাজ করেছেন। ভারতীয় সিনেমার ১০০ বছর উদযাপনের উপলক্ষ্যে ফোর্বস ইন্ডিয়া কর্তৃক ভারতীয় সিনেমার ২৫ টি সেরা অভিনেতার পারফরম্যান্সের মধ্যে  তার চলচ্চিত্র "অঙ্গুর" এর দ্বৈত ভূমিকাটি ছিল।

## তথ্যসূত্র

## বহিঃসংযোগ
* 

বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:১৯৩৮-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় মঞ্চ অভিনেতা
বিষয়শ্রেণী:গুজরাতের অভিনেতা
বিষয়শ্রেণী:ফিল্মফেয়ার পুরস্কার বিজয়ী
সাইদ জাফরি

**সাইদ জাফরি** (৮ই জানুয়ারি ১৯২৯ - ১৫ নভেম্বর ২০১৫) একজন ব্রিটিশ-ভারতীয় চলচ্চিত্র অভিনেতা। ছয় দশকের অধিক সময়ের কর্মজীবনে তিনি বেতার, মঞ্চ, টেলিভিশন ও চলচ্চিত্রে কাজ করেছেন, এবং শতাধিক ভারতীয়, ব্রিটিশ ও মার্কিন চলচ্চিত্রে অভিনয় করেছেন। *[[মাই বিউটিফুল লন্ড্রেট]]* (১৯৮৫) চলচ্চিত্র এবং *[[দ্য জুয়েল ইন দ্য ক্রাউন (টিভি ধারাবাহিক)|দ্য জুয়েল ইন দ্য ক্রাউন]]* (১৯৮৪), *[[তান্দুরি নাইটস]]* (১৯৮৫-১৯৮৭) ও *[[লিটল নেপোলিয়ন্স]]* (১৯৯৪) টেলিভিশন ধারাবাহিকে তার প্রধান চরিত্রে অভিনয়ের জন্য ১৯৮০ ও ১৯৯০-এর দশকে তাকে ব্রিটেনের সেরা এশীয় অভিনেতা হিসেবে বিবেচনা করা হত। তিনি জেমস আইভরি ও ইসমাইল মার্চেন্টকে একত্রে আনতে গুরুত্বপূর্ণ ভূমিকা পালন করেন এবং মার্চেন্ট আইভরি প্রডাকশন্সের *দ্য গুরু* (১৯৬৯), *হুলাবালু ওভার জর্জি অ্যান্ড বনিস পিকচার্স* (১৯৭৮), *দ্য কোর্টেসান্স অব বোম্বে* (১৯৮৩) ও *দ্য ডিসিভার্স* (১৯৮৮) চলচ্চিত্রে অভিনয় করেন

## অভিনীত চলচ্চিত্রসমূহ
* শতরঞ্জ কি খিলাড়ি

## তথ্যসূত্র

## বহিঃসংযোগ
* 

বিষয়শ্রেণী:১৯২৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:অ্যাক্টর্স স্টুডিওর অভিনয়শিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:২০শ শতাব্দীর ব্রিটিশ অভিনেতা
বিষয়শ্রেণী:২১শ শতাব্দীর ব্রিটিশ অভিনেতা
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ চলচ্চিত্র অভিনেতা
বিষয়শ্রেণী:ব্রিটিশ মঞ্চ অভিনেতা
বিষয়শ্রেণী:ব্রিটিশ টেলিভিশন অভিনেতা
বিষয়শ্রেণী:ফুলব্রাইট বৃত্তিধারী
বিষয়শ্রেণী:ভারতীয় শিয়া মুসলিম
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এশীয় বংশোদ্ভূত ব্রিটিশ অভিনেতা
আমজাদ খান

**আমজাদ খান** (১২ই নভেম্বর, ১৯৪০ - ২৭শে জুলাই, ১৯৯২) একজন জনপ্রিয় ভারতীয় চলচ্চিত্র অভিনেতা এবং পরিচালক। তিনি ২০ বছরের কর্মজীবনে ১৩০-টির বেশি চলচ্চিত্রে কাজ করেছেন। হিন্দি ভাষার চলচ্চিত্রে তিনি মূলত খলনায়ক চরিত্রে অভিনয় করতেন।

## জন্ম

১৯৪০ সালে তিনি বোম্বাই এক পশতুন পরিবারে জন্ম নেন।তার বাবা ছিলেন **জয়ন্ত** যিনি ছিলেন তৎকালীন বলিউডি চলচ্চিত্রের পরিচিত মুখ।

## মৃত্যু
১৯৭৬ সালে আমজাদ খান মুম্বাই-গোয়া হাইওয়েতে দুর্ঘটনার কবলে পড়েন। তিনি গোয়াহ যাচ্ছিলেন *দ্য গ্রেট গ্যাম্বলার* সিনেমার শুটিং এর জন্য। সিরিয়াস ইঞ্জুরির দরুন তাকে কোমায় চলে যেতে হয়েছিল কিন্তু,তিনি রিকভার করেন। কিন্তু,কোমায় থাকার সময়ে নেওয়া ওষুধের পার্শ্বপ্রতিক্রিয়া তাকে স্থূলকায় করে তোলে। এর দরুন ১৯৯২ সালে তিনি হৃদযন্ত্রের ক্রিয়া বন্ধ হয়ে মৃত্যুবরণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৪০-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় মুসলিম
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:পশতু ব্যক্তি
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ফিল্মফেয়ার পুরস্কার বিজয়ী
চার্লি রবার্টস

**চার্লি রবার্টস** (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়।

বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন।

## খেলোয়াড় ইউনিয়ন
১৯০৭ সালের ২ ডিসেম্বর রবার্টস, মেরেডিথকে সাথে নিয়ে *প্লেয়ারস অ্যাসোসিয়েশন* গঠন করেন। এফএর সমর্থিত না হলেও লিগ ক্লাবের কাছে সংগঠনটি সমর্থন পেয়েছিল।

## খেলোয়াড়ী জীবন
তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লিগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন।

চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই।

'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান।

## সম্মাননা
**[[ম্যানচেস্টার ইউনাইটেড ফুটবল ক্লাব|ম্যানচেস্টার ইউনাইটেড]]**
* এফএ কাপ বিজয়ী: ১৯০৯

বিষয়শ্রেণী:১৮৮৩-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:১৯৩৯-এ মৃত্যু
বিষয়শ্রেণী:বিশপ ওকল্যান্ড ফুটবল ক্লাবের খেলোয়াড়
বিষয়শ্রেণী:ডার্লিংটন সেন্ট অগাস্টিন'স ফুটবল ক্লাবের খেলোয়াড়
বিষয়শ্রেণী:গ্রিমসবি টাউন ফুটবল ক্লাবের খেলোয়াড়
বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংরেজ ফুটবল ম্যানেজার
হ্যারি মগার

**হেনরি হার্বার্ট "হ্যারি" মগার**, (জন্ম সেপ্টেম্বর ১৮৭৯ সাউদাম্পটন, মৃত্যু ম্যানচেস্টার ১৬ জুন ১৯২৭ https://web.archive.org/web/20070814061819/http://www.keano16.btinternet.co.uk/manupag/legends/mogerpag/moger.html), ছিলেন ইংরেজ ফুটবল গোলরক্ষক।

## খেলোয়াড়ী জীবন
স্থানীয় ফরেস্ট সুইফ্‌টস ক্লাবে তিনি তার খেলোয়াড়ী জীবন শুরু করেন। পরে তিনি ১৮৯৮ সালে ফ্রিম্যান্ট্‌ল ক্লাবে যোগ দেন। ১৮৯৯ সালে ফ্রিম্যান্ট্‌ল ক্লাবে নিবন্ধন থাকা সত্ত্বেও ফরেস্ট সুইফ্‌টস ক্লাবের অপেশাদার দলের পক্ষে খেলার জন্য তাকে দুই মাসের নিষেধাজ্ঞা দেয়া হয়।

### সাউদাম্পটন
১৯০০ সালের গ্রীষ্মে তিনি সাউদাম্পটন ক্লাবে যোগ দেন। কিন্তু তৎকালীন ইংল্যান্ড দলের গোলরক্ষক জ্যাক রবিনসনের উপস্থিতির কারণে তিনি বেশিরভাগ সময়ে সাইড বেঞ্চে থেকেছেন। দীর্ঘকায় ও পাতলা হ্যারি উচু বল ধরতে ওস্তাদ ছিলেন। রবিনসনের উপস্থিতির কারণে তিন বছরের দীর্ঘ সাউদাম্পটন জীবনে তিনি মাত্র ১৪টি খেলায় অংশ নিতে পেরেছিলেন।

### ম্যানচেস্টার ইউনাইটেড
১৯০৩ সালের মে মাসে তাকে ম্যানচেস্টার ইউনাইটেড ক্লাবে বিক্রি করা হয়। ১৯১২ সালে অবসর গ্রহণের আগ পর্যন্ত তিনি এই ক্লাবেই ছিলেন। এখানে তিনি ২৬৪ খেলায় অংশ নিয়েছিলেন এবং ১৯০৭-০৮ ও ১৯১০-১১ মৌসুমে ফুটবল লিগ চ্যাম্পিয়নশিপ এবং ১৯০৯ সালে এফএ কাপ জয়ে অগ্রণী ভূমিকা পালন করেছেন।

## সম্মাননা
### ম্যানচেস্টার ইউনাইটেড
* দ্য ফুটবল লিগ চ্যাম্পিয়নশিপ: ১৯০৭-০৮, ১৯১০-১১ 
* এফএ কাপ: ১৯০৯

## তথ্যসূত্র

* 

## বহিঃসংযোগ
* Manchester United profile

বিষয়শ্রেণী:১৮৭৯-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ফ্রিম্যান্টল ফুটবল ক্লাবের খেলোয়াড়
বিষয়শ্রেণী:সাউদাম্পটন ফুটবল ক্লাবের খেলোয়াড়
বিষয়শ্রেণী:১৮৭৮-এ জন্ম
বিষয়শ্রেণী:পুরুষ ফুটবল গোলরক্ষক
ডিক ডাকওয়ার্থ

থাম্ব|১৯০৮-০৯ এ ডিক ডাকওয়ার্থ
**ডিক ডাকওয়ার্থ** (জন্ম ১৮৮০ ম্যানচেস্টার) ছিলেন একজন ইংরেজ ফুটবল খেলোয়াড়। তিনি হাফ ব্যাক হিসেবে খেলতেন।

ডাকওয়ার্থ ম্যানচেস্টার ইউনাইটেড যুব দল থেকে উঠে এসেছিলেন এবং মূল দলের হয়ে প্রথম ম্যাচ খেলেন ১৯ ডিসেম্বর ১৯০৩ সালে। ১৯০৮ সালের লিগ ও ১৯০৯ সালের এফএ কাপ বিজয়ী দলের সদস্য ছিলেন তিনি। ক্লাবের পক্ষে ২৫৪ খেলায় তিনি ১১ গোল করেন। মিডলেসব্রোর বিরুদ্ধে তিনি তার শেষ খেলা খেলেন ১৯১৫ সালের ১৫ নভেম্বর। ১৯১৫ সালে ইনজুরির কারণে তিনি অবসর গ্রহণ করেন।

## সম্মাননা
**[[ম্যানচেস্টার ইউনাইটেড ফুটবল ক্লাব|ম্যানচেস্টার ইউনাইটেড]]**
* এফএ কাপ বিজয়ী: ১৯০৯

বিষয়শ্রেণী:১৯৮০-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:১৮৮২-এ জন্ম
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল উইং-অর্ধ
লিট্‌ল ম্যানহাটন

**লিট্‌ল ম্যানহাটন** মার্কিন রোমান্টিক কমেডি চলচ্চিত্র। এটি ২০০৫ সালে মুক্তি পায়। ছবিটি পরিচালনা ও কাহিনী লিখেছেন মার্কলেভিন এবং জেনিফার ফ্লাকেট। ব্যক্তিগত জীবনে তারা স্বামী- স্ত্রী। ১০ বছরের বালক *গেভ* এর প্রথম প্রেমে পড়ার গল্প নিয়ে এই চলচ্চিত্রটি। দৃশ্যায়ন হয়েছে ম্যানহাটনে।

## তথ্যসূত্র

## বহিঃসংযোগ
* Little Manhattan official web site
* 

বিষয়শ্রেণী:২০০৫-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:রিজেন্সির চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:মার্কিন শিশুতোষ চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
এম. নাইট শ্যামলন

**মনোজ নেল্লিয়াট্টু ‘এম. নাইট’ শ্যামলন** (; জন্ম: ৬ই আগস্ট ১৯৭০) হলেন একজন মার্কিন চলচ্চিত্র নির্মাতা। তাঁর চলচ্চিত্রগুলো প্রায়শই অতিপ্রাকৃত কাহিনী ও অপ্রত্যাশিত সমাপ্তির জন্য পরিচিত। তাঁর চলচ্চিত্রগুলোর সম্মিলিত আয় বিশ্বব্যাপী ৩.৩ বিলিয়ন মার্কিন ডলারের বেশি। শ্যামলন দুটো একাডেমি পুরস্কার, দুটো বাফটা পুরস্কার এবং একটি গোল্ডেন গ্লোব পুরস্কারের মনোনয়নসহ বিভিন্ন স্বীকৃতি অর্জন করেছেন।

শ্যামলন ভারতের মাহেতে জন্মগ্রহণ করেন এবং মার্কিন যুক্তরাষ্ট্রের পেনসিলভেনিয়া রাজ্যের পেন ভ্যালিতে বেড়ে ওঠেন। তাঁর প্রারম্ভিক চলচ্চিত্রগুলোর মধ্যে রয়েছে *প্রেয়িং উইথ এঙ্গার* (১৯৯২) এবং *ওয়াইল্ড এওয়েক* (১৯৯৮), এরপর আসে তাঁর সাফল্যজনক চলচ্চিত্র *[[দ্য সিক্সথ সেন্স]]* (১৯৯৯), যা তাঁকে শ্রেষ্ঠ পরিচালক ও শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন এনে দেয়। পরবর্তীতে তিনি *[[আনব্রেকবল (চলচ্চিত্র)|আনব্রেকেবল]]* (২০০০), *সাইন্স* (২০০২) এবং *দ্য ভিলেজ* (২০০৪) নির্মাণ করেন। শ্যামলনের পরের একাধিক চলচ্চিত্র—*লেডি ইন দ্য ওয়াটার* (২০০৬), *দ্য হ্যাপেনিং* (২০০৮), *দ্য লাস্ট এয়ারবেন্ডার* (২০১০), এবং *আফটার আর্থ* (২০১৩)—সাফল্যের মুখ দেখেনি। পরবর্তী সময় তিনি *দ্য ভিজিট* (২০১৫) এবং *স্প্লিট* (২০১৬) ফিল্মের মাধ্যমে ক্যারিয়ারে পুনর্জাগরণ ঘটান। এরপর তিনি *গ্লাস* (২০১৯), *ওল্ড* (২০২১), *নক এট দ্য কেবিন* (২০২৩) এবং *ট্র‍্যাপ* (২০২৪) নির্মাণ করেন।

শ্যামলন টোয়েন্টিয়েথ টেলিভিশনের কল্পবৈজ্ঞানিক ধারাবাহিক *ওয়েওয়ার্ড পাইন্স* (২০১৫–২০১৬) এবং অ্যাপল টিভির মনস্তাত্ত্বিক ভৌতিক ধারাবাহিক *সার্ভেন্ট* (২০১৯–২০২৩)-এর নির্বাহী প্রযোজকদের একজন ছিলেন এবং সময়ে সময়ে পর্ব পরিচালনাও করেছেন। তিনি সার্ভেন্ট ধারাবাহিকটির শোরানার হিসেবেও দায়িত্ব পালন করেছেন।

২০০৮ সালে ভারত সরকার শ্যামলনকে পদ্মশ্রী পদকে ভূষিত করে।
থাম্ব|ফ্রান্সে অভিনেত্রী ব্রাইস ড্যালাস হাওয়ার্ডের সঙ্গে শ্যামলন।

## চলচ্চিত্র তালিকা

## তথ্যসূত্র

## বহিঃসংযোগ

* M. Night Shyamalan Online
* 
* M. Night Fans
* boxofficemojo on ''Lady in the Water''
* The Smoking Gun

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:এশীয় মার্কিন চলচ্চিত্র নির্মাতা
বিষয়শ্রেণী:তামিল চলচ্চিত্র পরিচালক
বিষয়শ্রেণী:ভারতীয়-মার্কিন
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন হিন্দু
বিষয়শ্রেণী:হরর চলচ্চিত্র পরিচালক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:প্রবাসী ভারতীয় সম্মান প্রাপক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:পেনসিলভেনিয়ার চলচ্চিত্র পরিচালক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ফিলাডেলফিয়ার অভিনেতা
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মালয়ালি বংশোদ্ভূত মার্কিন ব্যক্তি
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
বিষয়শ্রেণী:ভারতীয় বংশোদ্ভূত মার্কিন অভিনেতা
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:২১শ শতাব্দীর মার্কিন পুরুষ লেখক
দ্য সিক্সথ সেন্স

**দ্য সিক্সথ সেন্স** ১৯৯৯ সালে মুক্তিপ্রাপ্ত মার্কিন অতিপ্রাকৃত মনস্তাত্ত্বিক চলচ্চিত্র। চলচ্চিত্রটি রচনা এবং পরিচালনা করেছেন মার্কিন চলচ্চিত্র পরিচালক এম নাইট শ্যামালান। কোল শিয়ার (হেইলি জোল অজমেন্ট) নামে একটি ছেলে তার কিছু মনস্তাত্ত্বিক সমস্যার কারণে বন্ধু মহল এবং স্বাভাবিক সমাজ থেকে বিচ্ছিন্ন হয়ে পড়ে এবং সে দাবী করে "আমি মৃত মানুষ দেখতে পাই"। এই ছেলেটিকে ঘিরেই এর কাহিনি আবর্তিত হয়েছে যাতে ব্রুস উইলিস একজন মনোরোগ বিশেষজ্ঞের ভূমিকায় অভিনয় করেছেন। এই চলচ্চিত্রের মাধ্যমে শ্যামালান চলচ্চিত্র সমাজে একজন লেখক ও পরিচালক হিসেবে প্রতিষ্ঠা পান।

## কুশীলব
* ব্রুস উইলিস - ম্যালকম ক্রো
* হেইলি জোল অজমেন্ট - কোল শিয়ার
* টনি কোলেট - লিন শিয়ার
* অলিভিয়া উইলিয়াস - অ্যানা ক্রো
* ডনি ওয়ালবার্গ - ভিনসেন্ট ফ্রে
* গ্লেন ফিট্‌জেরাল্ড - শন
* মিশচা বার্টন - কায়রা কলিন্স
* ট্রেভর মরগান - টমি টামিসিমো
* ব্রুস নরিস - স্ট্যানলি কানিংহাম
* অ্যাঞ্জেলিনা পেজ - মিসেস কলিন্স
* গ্রেড উড - মিস্টার কলিন্স
* এম. নাইট শ্যামালান - ডক্টর হিল
* পিটার ট্যাম্বাকিস - ড্যারেন
* জেফ্রি জুবের্নিস - ববি

## নির্মাণ
250px|left|thumb|"I see dead people."
সিনেমাটির প্রথম দৃশ্যে (মৃত্যুর আগের সন্ধ্যায়) ম্যালকম যে পোষাকটি পড়ে ছিলেন সম্পূর্ণ চলচ্চিত্র জুড়েই তাকে একি পোষাকে দেখা গিয়েছিল। ম্যালকম তার বাম হাতের বিয়ের আংটি পড়েছিলেন না। এই ব্যাপারটি দর্শকদের কাছে আড়াল করার জন্য একজন বামহাতি হওয়া সত্ত্বেও তাকে ডান হাতে লেখার অভ্যাস করতে হয়েছিল। পুরো সময় জুড়ে পরিচালক ম্যালকমের সত্য পরিচয় গোপন করার জন্য অত্যন্ত সতর্ক ছিলেন। কিন্তু কোল যখন ম্যালকমকে জানালো যে সে মৃত মানুষ দেখতে পায় তখন ক্যামেরায় ধীরে ম্যালকমকে দেখানো হয়। পরিচালক ভয়ে ছিলেন এই দৃশ্যের মাধ্যমে ম্যালকমের আসল পরিচয় দর্শকদের কাছে প্রকাশ হয়ে পড়তে পারে। তা সত্ত্বেও তিনি দৃশ্যটি সংযোজন করেন।

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 
* The Sixth Sense - M. Night Shyamalan Online
* Recognition Values: Seeing The Sixth Sense Again for the First Time, essay by Laurence A. Richels, Other Voices, March 2002.
* The Sixth Sense: Film Review
* Radio Interview with Sixth Sense Producer Frank Marshall from FBi 94.5 Sydney Australia

বিষয়শ্রেণী:১৯৯৯-এর চলচ্চিত্র
বিষয়শ্রেণী:এম নাইট শ্যামালান পরিচালিত চলচ্চিত্র
বিষয়শ্রেণী:হলিউড পিকচার্‌সের চলচ্চিত্র
বিষয়শ্রেণী:অতিপ্রাকৃত হরর চলচ্চিত্র
বিষয়শ্রেণী:মনস্তাত্ত্বিক রোমাঞ্চকর চলচ্চিত্র
বিষয়শ্রেণী:স্যাটার্নের সেরা হরর চলচ্চিত্র
বিষয়শ্রেণী:ফিলাডেলফিয়ার পটভূমিতে চলচ্চিত্র
বিষয়শ্রেণী:ক্যাথলিন কেনেডি প্রযোজিত চলচ্চিত্র
বিষয়শ্রেণী:দ্য কেনেডি/মার্শাল কোম্পানির চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:১৯৯০-এর দশকের মনস্তাত্ত্বিক রোমাঞ্চকর চলচ্চিত্র
বিষয়শ্রেণী:মার্কিন মনস্তাত্ত্বিক রোমাঞ্চকর চলচ্চিত্র
বিষয়শ্রেণী:মার্কিন মনস্তাত্ত্বিক লোমহর্ষক চলচ্চিত্র
বিষয়শ্রেণী:১৯৯৮-এর পটভূমিতে চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
মার্ক জোনস

**মার্ক জোনস** (১৫ জুন ১৯৩৩ – ৬ ফেব্রুয়ারি ১৯৫৮) ছিলেন আট ম্যানচেস্টার ইউনাইটেড খেলোয়াড়দের অন্যতম যারা মিউনিখ বিমান দুর্ঘটনায় মৃত্যুবরণ করেছিলেন। ১৯৩৩ সালে তিনি বার্নসলের কাছাকাছি জন্মগ্রহণ করেন, তিনি ছিলেন ক্লাবের প্রথম একাদশের নিয়মিত সেন্টার হাফ এবং ১৯৫০ দশকে ক্লাবের পক্ষে মাঠ মাতিয়েছেন। তিনি ইউনাইটেডের পক্ষে দুটি ফুটবল লিগ প্রথম বিভাগ শিরোপা জিতেছেন। ১৯৫৭ সালে চোখের আঘাতের কারণে তিনি এফএ কাপ ফাইনালে খেলতে পারেননি যাতে ইউনাইটেড পরাজিত হয়েছিল। তিনি আন্তর্জাতিক ম্যাচে অংশগ্রহণের জন্য প্রস্তুত ছিলেন এবং দুর্ঘটনায় মারা না গেলে তিনি অবশ্যই আন্তর্জাতিক ম্যাচ খেলতে পারতেন।

জন্মস্থান বার্নসলের কাছে ওম্বহিল নামে একটি গ্রামে জোনসকে কবর দেয়া হয়।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অ্যালেনবি চিল্টন

**অ্যালেনবি সি. চিল্টন**, (১৬ সেপ্টেম্বর ১৯১৮ – ১৫ জুন ১৯৯৬), ছিলেন একজন ইংরেজ ফুটবল খেলোয়াড়।

সিহ্যাম কলারি দলের পক্ষে চিল্টন তার ফুটবল ক্যারিয়ার শুরু করেন। পরে তিনি ১৯৩৮ সালে লিভারপুল ক্লাবে যোগ দেন। ১৯৩৮ সালের নভেম্বর মাসেই তিনি আবার ম্যানচেস্টার ইউনাইটেড ক্লাবে যোগ দেন। ১৯৩৯ সালের সেপ্টেম্বর মাসে তিনি চার্লটন এথলেটিক দলের বিরুদ্ধে ইউনাইটেডের পক্ষে তার প্রথম ম্যাচ খেলেন। দ্বিতীয় বিশ্বযুদ্ধের সময় চিল্টনের ক্যারিয়ার থেমে যায়। অবশ্য এসময় তিনি এয়ারড্রিওনিয়ান্স, কার্ডিফ সিটি, হার্ট্‌লপুল ইউনাইটেড, মিডলসব্রো, নিউকাসল ইউনাইটেড ও চার্লটন এথলেটিক দলে অথিতি হিসেবে খেলেন। চার্লটনকে তিনি ১৯৪৪ সালের **লিগ সাউথ কাপ** ফাইনাল জেতান। তিনি ডারহাম হালকা পদাতিক বাহিনীতে যোগ দেন এবং ১৯৪৪ সালে *ডি ডে ল্যান্ডিংস* এ ভূমিকা রাখেন।

দ্বিতীয় বিশ্বযুদ্ধের পর স্যার ম্যাট বাজবির ইউনাইটেড দলে তিনি রক্ষণাত্নক মধ্যমাঠের খেলোয়াড় হিসেবে নিজেকে অধিষ্ঠিত করেন এবং ১৯৪৮ সালের এফএ কাপ জিততে সাহায্য করেন। এছাড়া তিনি ১৯৫২ সালের লিগ বিজয়ী দলের গুরুত্বপূর্ণ সদস্যও ছিলেন। ১৯৫৩–৫৪ মৌসুমে তাকে ক্লাবের অধিনায়কত্ব দেয়া হয়। ম্যানচেস্টার ইউনাইটেড দলের নয়টি মৌসুমের মধ্যে তিনি মাত্র ১৩টি খেলায় অংশ নিতে পারেননি। টানা ১৭৫ খেলায় অংশ নিয়ে ১৯৫৫ সালে তিনি প্রথম একাদশ থেকে বিশ্রাম নেয়ার আবেদন জানান। তার বদলী হিসেবে আসেন মার্ক জোনস যিনি ছিলেন বাজবি বেইবস এর একজন উঠতি তারকা। এর পর চিল্টন আর প্রথম একাদশে খেলতে পারেননি। ১৯৫৫ সালের মার্চ মাসে তিনি ম্যানচেস্টার ইউনাইটেড ক্লাব ছেড়ে দিয়ে খেলোয়াড়-ম্যানেজার হিসেবে গ্রিমসবি টাউন দলে যোগ দেন।

১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।

১৫ জুন ১৯৯৬ তারিখে ৭৭ বছর বয়সে তিনি মারা যান।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:চার্ল্টন অ্যাথলেটিক ফুটবল ক্লাবের যুদ্ধকালীন অতিথি খেলোয়াড়
বিষয়শ্রেণী:গ্রিমসবি টাউন ফুটবল ক্লাবের খেলোয়াড়
বিষয়শ্রেণী:হার্টলিপুল ফুটবল ক্লাবের যুদ্ধকালীন অতিথি খেলোয়াড়
বিষয়শ্রেণী:মিডলজব্রা ফুটবল ক্লাবের যুদ্ধকালীন অতিথি খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের যুদ্ধকালীন অতিথি খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:১৯৫৪ ফিফা বিশ্বকাপের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বাজবি বেইবস

[thumb|300px|[ম্যানচেস্টার ইউনাইটেড ফুটবল ক্লাব|ম্যানচেস্টার ইউনাইটেডর "বাজবি বেইবস" (১৯৫৮), তাদের সর্বশেষ ম্যাচের পূর্বে।|alt=A black-and-white photograph of a football team lining up before a match. Eleven men in old-fashioned association football attire stand in a line: ten wear dark shirts, white shorts and black socks, and the other wears a still darker shirt. Behind the players can be seen one of the enormous open stands of an East European-style soccer stadium, filled to the brim with spectators.]]
**বাজবি বেইবস** হলো একদল ম্যানচেস্টার ইউনাইটেড খেলোয়াড় যাদের নিয়োগ ও প্রশিক্ষণ দিয়েছিলেন তৎকালীন সহকারী ম্যানেজার জিমি মারফি এবং যারা ক্লাবটির যুবদল থেকে মূল একাদশে স্যার ম্যাট বাজবির অধীনে খেলেছিলেন। তারা কেবল তরুণ ও প্রতিভাবান এই কারণেই বিখ্যাত ছিলেন তা নয়। বরং ক্লাবটি প্রথাগতভাবে অন্য কোন দল থেকে তাদের না এনে যুবদলে প্রশিক্ষণ ও ব্যবস্থাপনার মাধ্যমে মূল দলে খেলার উপযোগী করেছিল। বাজবি বেইবস শব্দটি প্রথম ব্যবহার করে **ম্যানচেস্টার ইভনিং নিউজ**-এর সাংবাদিক টম জ্যকসন এবং মূলত ১৯৫৫-৫৬ ও ১৯৫৬-৫৭ সালের লীগ বিজয়ী খেলোয়াড়দের বুঝাতে ব্যবহার করা হয় যে দলটির গড় বয়স ছিল গড়ে ২১ ও ২২ বছর।

বাজবি বেইবসের আট সদস্য ১৯৫৮ সালের মিউনিখ বিমান দুর্ঘটনায় মারা যান যাদের মধ্যে সবচেয়ে উল্লেখযোগ্য হচ্ছেন ডানকান এডওয়ার্ডস। বাজবি বেইবসের মিউনিখপূর্ব দলের সর্বশেষ সদস্য স্যার ববি চার্লটন ১৯৭৫ সালে খেলা থেকে অবসর নেন।

## আরো দেখুন
* ম্যানচেস্টার ইউনাইটেড ফুটবল ক্লাব

বিষয়শ্রেণী:ম্যানচেস্টার ইউনাইটেড ফুটবল ক্লাব
বিষয়শ্রেণী:ফুটবল খেলোয়াড়ের গ্রুপের ডাকনাম
ওয়াল্টার ক্রিকমার

**ওয়াল্টার ক্রিকমার** (17 December 1899 - ফেব্রুয়ারি ৬, ১৯৫৮) ছিলেন একজন ইংরেজ ফুটবল ক্লাব সচিব ও ম্যানেজার।

১৯২৬ সালে তিনি ম্যানচেস্টার ইউনাইটেড দলের ক্লাব সচিব নির্বাচিত হন। তিনি দুইবার ম্যানচেস্টার ইউনাইটেড ক্লাবের ম্যানেজারের দায়িত্ব পেয়েছিলেন: ১ এপ্রিল ১৯৩১ থেকে ১ জুন ১৯৩২ পর্যন্ত, এবং ১ আগস্ট ১৯৪৪ থেকে ১ ফেব্রুয়ারি ১৯৪৫ পর্যন্ত।

ক্লাব মালিক জেমস ডব্লিউ গিবসনের সাথে মিলে তিনি ম্যানচেস্টার ইউনাইটেডের **যুব উন্নয়ন ব্যবস্থা** প্রণয়ন করেছিলেন। ৩২ বছর ধরে ক্লাব সচিব থাকার পর ফেব্রুয়ারি ৬, ১৯৫৮ তারিখে মিউনিখ বিমান দুর্ঘটনায় তিনি মৃত্যুবরণ করেন।

## তথ্যসূত্র


বিষয়শ্রেণী:ইংরেজ ফুটবল ম্যানেজার
বিষয়শ্রেণী:ম্যানচেস্টার ইউনাইটেড ম্যানেজার
বিষয়শ্রেণী:১৯৫৮-এ মৃত্যু
বিষয়শ্রেণী:১৯০০-এ জন্ম
ভেনিস চলচ্চিত্র উৎসব

**ভেনিস চলচ্চিত্র উৎসব** () বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি।

এটি ভেনিস বিয়েনিয়াল এর একটি অংশ। উৎসবের প্রধান পুরস্কারসমূহের মধ্যে রয়েছে গোল্ডেন লায়ন (ইতালীয়ঃ *Leone d'Oro*), যা প্রদর্শনীর শ্রেষ্ঠ চলচ্চিত্রের জন্য প্রদান করা হয়; সিলভার লায়ন (ইতালীয়ঃ *Leone d'Argento*), যা প্রদর্শনীর শ্রেষ্ঠ পরিচালককে প্রদান করা হয়; এবং ভল্পি কাপ (ইতালিয়ঃ *Coppa Volpi*), যা শ্রেষ্ঠ অভিনেতা এবং অভিনেত্রীকে প্রদান করা হয়। ২০০২ সালে স্রোতের বিপরীতে চলা শ্রেষ্ঠ চলচ্চিত্রের জন্য "স্যান ম্যাক্রো পুরস্কার" নামে অপর একটি পুরস্কার প্রদান চালু হয়।

## ইতিহাস
ভেনিস চলচ্চিত্র উৎসবের প্রথম সংস্করণ অনুষ্ঠিত হয় ১৯৩২ সালে ৬ থেকে ২১ আগস্ট। ১৯৩৫ সাল থেকে ওত্তাভিও ক্রোজের পরিচালনায় প্রতি বছর এই উৎসব অনুষ্ঠিত হয়ে আসছে। এই বছর শ্রেষ্ঠ অভিনয়ের পুরস্কারে নাম পরিবর্তন করে রাখা হয় *ভল্পি কাপ*। ১৯৩৬ সালে প্রথমবারের মত আন্তর্জাতিক জুরি কর্তৃক মনোনয়ন দেওয়া হয় এবং ১৯৩৭ সালে লুইজি কোয়াগ্লিয়াতার নকশাকৃত নিউ সিনেমা প্যালেসে এই উৎসবের উদ্বোধন হয়।

## পুরস্কারসমূহ
thumb|right|৬৫তম ভেনিস আন্তর্জাতিক চলচ্চিত্র উৎসব।
* **[[গোল্ডেন লায়ন]]** (*Leone d'Oro*) - শ্রেষ্ঠ চলচ্চিত্রের জন্য প্রদত্ত উৎসবের সর্বোচ্চ পুরস্কার।
* **[[সিলভার লায়ন]]** (*Leone d'Argento*) - শ্রেষ্ঠ পরিচালকের জন্য প্রদত্ত পুরস্কার।
* **গ্র্যান্ড জুরি পুরস্কার** - দ্বিতীয় শ্রেষ্ঠ চলচ্চিত্রের জন্য প্রদত্ত পুরস্কার।
* **ভল্পি কাপ** (*Coppa Volpi*) - শ্রেষ্ঠ অভিনয়ের জন্য প্রদত্ত পুরস্কার।
** শ্রেষ্ঠ অভিনেতা - শ্রেষ্ঠ অভিনেতার জন্য প্রদত্ত পুরস্কার।
** শ্রেষ্ঠ অভিনেত্রী - শ্রেষ্ঠ অভিনেত্রী জন্য প্রদত্ত পুরস্কার।
* **বিশেষ জুরি পুরস্কার** - বিশেষ চলচ্চিত্রের জন্য বছরে একটি বা দুটি চলচ্চিত্রের জন্য প্রদত্ত পুরস্কার।
* **গোল্ডেন ওসেয়া** - শ্রেষ্ঠ চিত্রগ্রহণ, সঙ্গীত এবং চিত্রনাট্যের জন্য কারিগরী পুরস্কার।
* **মার্সেলো মাস্ত্রোইয়ানি পুরস্কার** - সম্ভাবনাময় অভিনয়শিল্পীদের জন্য প্রদত্ত পুরস্কার।
* **স্পেশাল লায়ন** - প্রদর্শিত চলচ্চিত্রের অভিনেতা বা পরিচালকের সমগ্র কাজের অবদানের জন্য পুরস্কার।

## ম্যানেজার

### চলচ্চিত্র নির্মাণ পুরস্কার

চলচ্চিত্র নির্মাণের জন্য জেগার লেকোল্ট্র গ্লোরি বিভাগে পুরস্কার, জেগার লেকোল্টে (২০০৬-২০২০) এবং কারটিয়ার (২০২১-বর্তমান)-দের সহযোগিতায় সংগঠিত। সমসাময়িক চলচ্চিত্রে গুরুত্বপূর্ণ অবদান রাখা ব্যক্তিত্বদের জন্য উৎসর্গ করা হয়েছে।

বিজয়ীদের তালিকা:

## তথ্যসূত্র

## বহিঃসংযোগ
* 

বিষয়শ্রেণী:ভেনিস চলচ্চিত্র উৎসব
বিষয়শ্রেণী:ইতালির চলচ্চিত্র উৎসব
বিষয়শ্রেণী:১৯৩২-এ প্রতিষ্ঠিত
বিষয়শ্রেণী:চলচ্চিত্র পুরস্কার অনুষ্ঠান
ঘরে বাইরে (দ্ব্যর্থতা নিরসন)

* ঘরে-বাইরে (উপন্যাস), রবীন্দ্রনাথ ঠাকুর রচিত উপন্যাস।
* ঘরে-বাইরে (চলচ্চিত্র), এই উপন্যাসের উপর নির্ভর করে সত্যজিৎ রায় পরিচালিত চলচ্চিত্র।
চলচ্চিত্রগ্রহণশিল্প

**চলচ্চিত্রগ্রহণশিল্প**, **চলচ্চিত্রগ্রহণ**, **চলচ্চিত্র শিল্প** বা  **চলচ্চিত্র কলা** বলতে চলচ্চিত্রে চিত্র ধারণের জন্য আলোকসজ্জা এবং ক্যামেরা নির্দেশনাকে বোঝায়। একে **চলচ্চিত্রতত্ত্ব**, **চলচ্চিত্রবিদ্যা** বা **চলচ্চিত্রবিজ্ঞান** নামেও ডাকা হয়। ক্যামেরাকে বিশেষ দূরত্বে এবং বিশেষ কোণে স্থাপন করে এই চিত্রগ্রহণ করা হয়।  চিত্রগ্রহণের সময় ক্যামেরা একই স্থানে স্থির অথবা চলমান থাকতে পারে। তাছাড়া ক্যামেরা নিজের অক্ষের উপর দু'পাশে ঘোরানো বা উপর নিচে ওঠানো নামানো হয়।

চিত্রগ্রহণের সবচেয়ে সহজ সৃজনশীল পদ্ধতি হল অভিনয়শিল্পীকে ক্যামেরা অনুসরণ করা। এর ফলে ক্যামেরা এক জায়গায় স্থির না রেখে চলমান অবস্থায় চিত্রগ্রহণ করতে হয়। এ কারণে চিত্রগ্রহণে বৈচিত্র্য সৃষ্টি হয়। অভিনয়শিল্পীকে অনুসরণ করতে গেলে ক্যামেরাকে নানা চলমান যন্ত্রের উপর স্থাপন করতে হয়। যেমনঃ ট্রলি, জিব আর্ম বা ক্রেন। এছাড়া চলমান গাড়ির উপরে ক্যামেরা স্থাপন করেও চলমান অবস্থায় চিত্রগ্রহণ করা হয়ে থাকে।

## তথ্যসূত্র


বিষয়শ্রেণী:চলচ্চিত্র
বিষয়শ্রেণী:চলচ্চিত্র ও ভিডিও প্রযুক্তি
বিষয়শ্রেণী:চলচ্চিত্র প্রযোজনা
বিষয়শ্রেণী:চলচ্চিত্রের কৌশল
বিষয়শ্রেণী:চলচ্চিত্রনির্মাণ
বিষয়শ্রেণী:চলচ্চিত্রনির্মাণ পেশা
ফরাসি নবকল্লোল

থাম্ব|ইকোল লা নওভেলি অস্পষ্ট
**ফরাসি নবকল্লোল** () ১৯৫০ ও ১৯৬০-এর দশকের কিছু ফরাসি চিত্রপরিচালকদের একটি দলের জন্য সমালোচকদের দেওয়া নাম। যদিও এটি কোন সংগঠিত আন্দোলন ছিল না, নবকল্লোলের পরিচালকেরা সকলেই সচেতনভাবে ধ্রুপদী সিনেমাটিক রূপায়ণ প্রত্যাখ্যান করেছিলেন। সম্পাদনা, উপস্থানের ধরন এবং ধারাবর্ণনার পদ্ধতি --- সবকিছুতেই তারা প্রচলিত ধারার থেকে বেরিয়ে গিয়ে নতুন কিছু তৈরি করেছিলেন।

ফরাসি নবকল্লোল পরিচালকদের মধ্যে আছেন জঁ-লুক গদার, ফ্রঁসোয়া ত্রুফো, এরিক রোমার, ক্লোদ শাব্রল এবং জাক রিভেত। এরা সবাই বিখ্যাত চলচ্চিত্র ম্যাগাজিন *[[কাইয়ে দু সিনেমা]]* (Cahiers du cinéma)-তে লিখতেন। চলচ্চিত্র তাত্ত্বিক অঁদ্রে বাজাঁ ফরাসি নবকল্লোলের উপর গুরুত্বপূর্ণ প্রভাব ফেলেন।

## পাদটীকা

বিষয়শ্রেণী:চলচ্চিত্র তত্ত্ব
বিষয়শ্রেণী:চলচ্চিত্র আন্দোলন
বিষয়শ্রেণী:ফ্রান্সের চলচ্চিত্র মাধ্যম
বিষয়শ্রেণী:চলচ্চিত্রে আন্দোলন
দুলাল দত্ত

**দুলাল দত্ত**( জন্ম ১৯২৫ –মৃত্যু ১৭ আগস্ট, ২০১০ কলকাতা) ভারতের পশ্চিমবঙ্গের রাজধানী কলকাতার বাংলা চলচ্চিত্র শিল্পের একজন স্বনামধন্য চলচ্চিত্র সম্পাদক। তিনি বিশিষ্ট চলচ্চিত্র পরিচালক সত্যজিৎ রায়ের চলচ্চিত্র সম্পাদনার জন্য বিশেষভাবে স্মরণীয়।

## চলচ্চিত্র
* *[[দেবাত্র]]* (১৯৫৫)
* *[[পথের পাঁচালি]]* (১৯৫৫)
* *[[অপরাজিত (চলচ্চিত্র)|অপরিচিতা]]* (১৯৫৬)
* *আশা* (১৯৫৬)
* *[[আধারে আলো]]* (১৯৫৭)
* *[[পরশপাথর (চলচ্চিত্র)|পরশ পাথর]]* (১৯৫৮)
* *[[জলসাঘর (চলচ্চিত্র)|জলসাঘর]]* (১৯৫৮)
* *[[অপুর সংসার]]* (১৯৫৯)
* *[[দেবী (চলচ্চিত্র)|দেবী]]* (১৯৬০)
* *[[তিন কন্যা]]* (১৯৬১)
* *[[রবীন্দ্রনাথ ঠাকুর (তথ্যচিত্র)|রবীন্দ্রনাথ ঠাকুর]]* (১৯৬১)
* *[[কাঞ্চনজঙ্ঘা (চলচ্চিত্র)|কাঞ্চনজঙ্ঘা]]* (১৯৬২)
* *[[অভিযান (চলচ্চিত্র)|অভিযান]]* (১৯৬২)
* *[[মহানগর (ভারতীয় চলচ্চিত্র)|মহানগর]]* (১৯৬৩)
* *[[চারুলতা]]* (১৯৬৪)
* *[[মহাপুরুষ]]* (১৯৬৫)
* *[[কাপুরুষ]]* (১৯৬৫)
* *[[নায়ক (চলচ্চিত্র)|নায়ক]]* (১৯৬৬)
* *[[চিড়িয়াখানা (চলচ্চিত্র)|চিড়িয়াখানা]]* (১৯৬৭)
* *[[বালিকা বঁধু (১৯৬৭ চলচ্চিত্র)|বালিকা বঁধু]]* (১৯৬৭)
* *[[গুপী গাইন বাঘা বাইন]]* (১৯৬৮)
* *[[চারন কবি মুকুন্দদাস]]* (১৯৬৮)
* *[[অরণ্যের দিনরাত্রি (চলচ্চিত্র)|অরণ্যের দিনরাত্রি]]* (১৯৭০)
* *[[সিকিম (চলচ্চিত্র)|সিকিম]]* (১৯৭১)
* *[[সীমাবদ্ধ]]* (১৯৭১)
* *[[The Inner Eye]]* (১৯৭২)
* *[[প্রতিদ্বন্দ্বী]]* (১৯৭২)
* *[[অশনি সংকেত (চলচ্চিত্র)|অশনি সংকেত]]* (১৯৭৩)
* *[[সোনার কেল্লা (চলচ্চিত্র)|সোনার কেল্লা]]* (১৯৭৪)
* *[[জন অরণ্য]]* (১৯৭৬)
* *[[শতরঞ্জ কি খিলাড়ি]]* (১৯৭৭)
* *[[হীরক রাজার দেশে]]* (১৯৮০)
* *[[সদগতি]]* (১৯৮১) (টেলিভিশন) 
* *[[পিকু]]* (১৯৮১) (টেলিভিশন)
* *[[ঘরে বাইরে (চলচ্চিত্র)|ঘরে বাইরে]]* (১৯৮৪)
* *[[গণশত্রু]]* (১৯৮৯)
* *[[শাখা প্রশাখা]]* (১৯৯০)
* *[[গুপী বাঘা ফিরে এলো]]* (১৯৯১)
* *[[আগন্তুক]]* (১৯৯১)
* *[[উত্তরণ]]* (১৯৯৪)
* *[[টার্গেট (১৯৯৫ চলচ্চিত্র)|টার্গেট]]* (১৯৯৫)

### শব্দ সম্পাদনা
* *[[চিড়িয়াখানা (চলচ্চিত্র)|চিড়িয়াখানা]]* (১৯৬৭) (শব্দ সম্পাদনা)
* *[[বালিকা বঁধু (১৯৬৭ চলচ্চিত্র)|বালিকা বঁধু]]* (১৯৬৭) (ইংরেজি: *The Young Wife*) (শব্দ সম্পাদনা)

## তথ্যসূত্র

বিষয়শ্রেণী:সত্যজিৎ রায়
বিষয়শ্রেণী:ভারতীয় চলচ্চিত্র সম্পাদক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বাংলা চলচ্চিত্র সম্পাদক
বিষয়শ্রেণী:পশ্চিমবঙ্গের চলচ্চিত্র সম্পাদক
বিষয়শ্রেণী:১৯২০-এর দশকে জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিলায়েত খাঁ

উস্তাদ  **বিলায়েত খাঁ** বা পুরো নাম বিলায়েত হুসেন খাঁ (২৮ আগস্ট, ১৯২৮ – ১৩ মার্চ, ২০০৪ ) ছিলেন ভারতীয় শাস্ত্রীয় সঙ্গীতের বিখ্যাত বাঙালি  সেতার বাদক   তিনি উন্নত হস্তকৌশলের অধিকারী সেতারবাদক, নতুন সেতারবাজ ও শৈলীর নির্মাতা ও প্রচারক এবং নতুন ধরনের সেতারের আবিষ্কারক।

## জন্ম ও প্রারম্ভিক জীবন

বিলায়েত খাঁ'র জন্ম ব্রিটিশ ভারতের অধুনা বাংলাদেশের ময়মনসিংহ জেলার গৌরীপুরে। পিতা ছিলেন সেতারবাদক উস্তাদ এনায়েত খাঁ। বিলায়েতের দাদু ইমদাদ খানও ছিলেন খ্যাতনামা সঙ্গীতজ্ঞ। তিনি ছোটবেলায় পড়াশোনা করেছেন পিতার কাছে। ১৯৩৮ খ্রিস্টাব্দে পিতার মৃত্যুর পর তিনি শিক্ষা নেন মা বাশিরান বেগম, গায়িকা দিদিমা বান্দে হাসান খান এবং কাকা সুরবাহার বাদশাহওয়াহিদ খানের কাছে। দাদু ইমদাদ খান পূর্বে আগ্রার নিকট ইটাওয়া'য় থাকতেন। সেকারণে ইমদাদ খানের সঙ্গীতের পরিবার ইটাওয়া ঘরানা হিসাবে পরিচিত ছিল মোঘল আমলের ষষ্ঠ প্রজন্মের সঙ্গীতকারের প্রতিনিধি হিসাবে। বিলায়েত খাঁ প্রথমদিকে কণ্ঠশিল্পী হতে চেয়েছিলেন,কিন্তু তার মা পারিবারিক সেতার ঘরানার ধারা বজায় রাখতে চেয়েছিলেন।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ভারতে ক্যান্সারে মৃত্যু
বিষয়শ্রেণী:সেতার বাদক
বিষয়শ্রেণী:ভারতীয় যন্ত্রসঙ্গীত শিল্পী
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় মুসলিম
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:সংগীত নাটক অকাদেমি ফেলোশিপ
বিষয়শ্রেণী:কালিদাস সম্মান প্রাপক
কঙ্গোয় টিনটিন

**কঙ্গোয় টিনটিন** () হচ্ছে দুঃসাহসী টিন‌টিন সিরিজের দ্বিতীয় বই। সোভিয়েত রাশিয়াতে সফল অভিযানের পর এই পর্বে তরুণ সাংবাদিক টিনটিনকে আফ্রিকায় বেলজিয়াম শাসিত উপনিবেশ কঙ্গোর উদ্দেশ্যে যাত্রা করতে দেখা যায়।

## তথ্যসূত্র

## বহিঃসংযোগ
* ''Tintin in the Congo'' Official Website
* ''Tintin in the Congo'' at Tintinologist.org

বিষয়শ্রেণী:১৯৩১-এর বই
বিষয়শ্রেণী:টিনটিনের বই
বিষয়শ্রেণী:টিনটিন
বিষয়শ্রেণী:কমিক বই
বিষয়শ্রেণী:১৯৩০-এর দশকের উপন্যাস
বিষয়শ্রেণী:১৯৩১-এর গ্রাফিক উপন্যাস
বিষয়শ্রেণী:উপন্যাসে বেলজিয়ান কঙ্গো
বিষয়শ্রেণী:সাহিত্য প্রথম সিরিয়াল আকারে প্রকাশিত
বিষয়শ্রেণী:বেলজিয়ামে বর্ণবাদ
বিষয়শ্রেণী:ল্য প্যতি ভাঁতিয়েমে মূলত প্রকাশিত কাজ
বিষয়শ্রেণী:ফরাসি ভাষায় সাহিত্য
যখন ছোট ছিলাম

থাম্ব|''যখন ছোট ছিলাম'' বইয়ের প্রচ্ছদ
**যখন ছোট ছিলাম** বাঙালি চলচ্চিত্র পরিচালক সত্যজিৎ রায় রচিত একটি আত্মজীবনীমূলক গ্রন্থ। ১৯৮২ সালে প্রকাশিত এই গ্রন্থে তিনি কলকাতায় তার বাল্য জীবনের অভিজ্ঞতা তুলে ধরেছেন। বইটির প্রচ্ছদ এঁকেছেন এবং অলঙ্করণ করেছেন সত্যজিৎ রায় নিজে। এটি আনন্দ পাবলিশার্স থেকে প্রকাশিত হয়।

## তথ্যসূত্র

বিষয়শ্রেণী:১৯৮২-এর বই
বিষয়শ্রেণী:সত্যজিৎ রায়
বিষয়শ্রেণী:আত্মজীবনী
বিষয়শ্রেণী:ভারতীয় আত্মজীবনী
বিষয় চলচ্চিত্র

**বিষয় চলচ্চিত্র** সত্যজিৎ রায় রচিত চলচ্চিত্র বিষয়ক প্রবন্ধের সংকলন হিসেবে প্রকাশিত একটি বই। এতে তার চলচ্চিত্র নির্মাণের কৌশল এবং পদ্ধতি নিয়ে বিস্তর আলোচনা করেছেন এবং তার ছবির বেশ কিছু সমালোচনার জবাব দিয়েছেন। ১৯৮২ সালের জানুয়ারিতে বইটির প্রথম পেপারব্যাক সংস্করণ প্রকাশিত হয়। বইটির প্রকাশক কলকাতার আনন্দ পাবলিশার্স।

## প্রবন্ধসমূহ
* চলচ্চিত্রের ভাষা: সেকাল ও একাল (১৯৬৯)
* সোভিয়েত চলচ্চিত্র (১৯৬৭)
* অতীতের বাংলা ছবি (১৯৭৮)
* বাংলার চলচ্চিত্রের আর্টের দিক (১৯৬০)
* চলচ্চিত্র-রচনা: আঙ্গিক, ভাষা ও ভঙ্গি (১৯৫৯)
* ডিটেল সম্পর্কে দু'চার কথা (১৯৬৮)
* চলচ্চিত্রের সংলাপ প্রসঙ্গে (১৯৬৩)
* আবহসঙ্গীত প্রসঙ্গে (১৯৬৪)
* দু'টি সমস্যা (১৯৬৭)
* পরিচালকের দৃষ্টিতে সমালোচক (১৯৬৫)
* 'অপুর সংসার' প্রসঙ্গে (১৯৫৯)
* চারুলতা প্রসঙ্গে (১৯৬৪)
* ওরফে ইন্দির ঠাকুরণ (১৯৫৫)
* দুই চরিত্র (১৯৬২)
* একথা সেকথা (১৯৭০)
* রঙীন ছবি (১৯৭২)
* বিনোদ-দা (১৯৭১)
* শতাব্দীর সিকি ভাগ (১৯৮০)

বিষয়শ্রেণী:চলচ্চিত্র সম্পর্কে বই
বিষয়শ্রেণী:১৯৮২-এর বই
বিষয়শ্রেণী:সত্যজিৎ রায়
বিষয়শ্রেণী:আনন্দ পাবলিশার্স প্রাইভেট লিমিটেডের বই
তোড়ায় বাঁধা ঘোড়ার ডিম

**তোড়ায় বাঁধা ঘোড়ার ডিম** একটি ননসেন্স ছড়ার বই যার রচয়িতা বাঙালি চলচ্চিত্র পরিচালক ও সাহিত্যিক সত্যজিৎ রায়। এই বইয়ে লুইস ক্যারলের ‘‘জ্যাবারওয়কি’’-র একটি অনুবাদ রয়েছে। এছাড়া এডওয়ার্ড লিয়ার এবং হিলেয়ার বেলকের কিছু লেখারও অনুবাদ রয়েছে। বইটি কলকাতার আনন্দ পাবলিশার্স প্রা. লি. থেকে ২ মে ১৯৮৬ সালে প্রকাশিত হয়। লেখক নিজেই বইটির প্রচ্ছদ এঁকেছিলেন। বইটিতে সাতটি অনূদিত ছড়া ও একটি গল্প রয়েছে।
* ‘পাপাঙ্গুল’
* ডং
* লিমেরিক
* পিপলি বিলের ধারের সাতটি পরিবারের ইতিকথা
* জবরখাকি
* রামপাগলের গান
* মেছো গান
* আদ্যি বুড়োর পদ্যি
* হেসরি কিং-এর অকালমৃত্যু 
* তিন ভিখিরি।

‘পিপলি বিলের ধারের সাতটি পরিবারের ইতিকথা’ ছাড়া বাকিগুলো ছড়া।

## তথ্যসূত্র

বিষয়শ্রেণী:সত্যজিৎ রায়ের রচনাবলী
বিষয়শ্রেণী:শিশুতোষ বই
বিষয়শ্রেণী:১৯৮৬-এর বই
বিষয়শ্রেণী:ভারতীয় শিশুসাহিত্য
বিষয়শ্রেণী:বাংলা সাহিত্য